hu es hu hu hu hu hu hu es hu hu sk hu hu hu ca hu hu en hu lt hu hu hu en hu fr hu fr hu hu hu hu hu hu hu hu hu hu fr hu hu hu es hu id es hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de hu hu de hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu cs hu hu hu hu nb ca hu en hu en de hu hu hu hu cs fr fr en hu hu en hu en cs hu fr hu hu fr hu hu de sk hu es hu hu de sl pt en hu fi hu hu hu hu eo hu hu pl hu hu hu de hu hu hu et hu hu hu ku hu hu en hu pl pl hu en en en tr hu hu hu eo hu hu sl en en hu fi hu hu pl fr ca hu hu hu hu hu hu en en hu zh hu sk hu hu hu cs nl hu en cs de hu en es de en hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de eo es fr it ms nl ro sk sl vi zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. március 27.
Ugrás a navigációhoz Ugrás a kereséshez
A Wikimédia Commons tartalmaz Fácánkert témájú médiaállományokat.
Fácánkert község Tolna megyében, a Tolnai járásban. Neve 1936-ig Simonmajor volt.
Szekszárdtól 16, Tolnától 5 kilométerre északra található, a 6-os főút közelében. Három, korábban különálló településrész, Fácánkert-puszta, Simonmajor és Öregfalu egyesítésével jött létre. Öregfalu ma is elkülönül a központtól, a belterület legnyugatibb fekvésű, részben már külterületi utcái tartoznak hozzá.
Zsáktelepülésnek tekinthető, mivel közúton csak egy útvonalon érhető el, a 6-os főútból Tolna északi peremvidékén északnyugatnak kiágazó 51 164-es számú mellékúton. Határszélét érinti ugyan északon az M6-os autópálya is, de azzal nincs közvetlen kapcsolata, még a Fácánkert nevét viselő sztrádapihenőhely is Szedres közigazgatási területén található.
A hazai vasútvonalak közül a települést a MÁV 46-os számú Sárbogárd–Bátaszék-vasútvonala érinti, melynek egy megállási pontja van itt; Fácánkert megállóhely a vonal állomásainak viszonylatában Szedres megállóhely (illetve utóbbi bezárása óta Tengelic megállóhely) és Tolna-Mözs vasútállomás között helyezkedik el; fizikailag a faluközpont északi részén található, az 51 164-es út vasúti keresztezése mellett.
Fácánkert a 19. század végén alakult községgé Simonmajor néven Tolna határából. Mai nevét 1936-ban kapta.[3]
1969-1990 között Tolnával és Mözzsel közös nagyközségi tanácsa volt. 1990-től önálló önkormányzata alakult és 2000 márciusáig saját jegyzője volt. Ekkor körjegyzőséget alakított Sióagárddal, melynek székhelye a másik településen van.
Fácánkert 1980 körül közigazgatási területének több mint kétharmadát elveszítette, mivel mintegy felét – Ifigéniapusztát és Kajmádpusztát – Szedreshez, egyhatodát – Júliamajort és Vadászmajort – pedig Tengelichez csatolták. Ezáltal a község népessége is több mint egyharmadával csökkent.
Az írásos emlékek szerint már a római időkben is lakott terület volt. A török időkben, mint sok más település, elnéptelenedett. A 17. században a gróf Tolnai Festetics család birtokába került. A hajdani Fácánkert-puszta az 1907-ben épített kastély körül terült el. Tőlük vásárolta meg a hőgyészi zsidó kereskedő család, a Kunffy família. A kastélyban jelenleg Ökotoxicológiai laboratórium működik.
Nevét egykori birtokosáról Sina Simonról kapta. Az 1920-as években a terület fele a Kunffy, fele a Balogh család birtokában volt. Hajdan meglehetősen gazdag állat- és növényvilág jellemezte e tájat. A vadászok a jelentős fácánállomány miatt látogatták a környéket. 1920-ig még gőzmalom is őrölt a majorban, de a pontos helyét nem sikerült földeríteni.
1990–1994: Fuchs Ferencné (független)[4]
1994–1998: Orbán József (független)[5]
1998–2002: Orbán József (független)[6]
2002–2005: Orbán József (független)[7]
2005–2006: Orbán Zsolt (független)[8]
2006–2010: Orbán Zsolt (független)[9]
2010–2014: Orbán Zsolt (Fidesz-KDNP)[10]
2014–2019: Orbán Zsolt (Fidesz)[11]
2019-től: Orbán Zsolt (Fidesz-KDNP)[1]
A településen 2005. október 9-én időközi polgármester-választást tartottak,[8] az előző polgármester halála miatt.[12]
A település népességének változása:
A 2011-es népszámlálás során a lakosok 90,6%-a magyarnak, 2,8% cigánynak, 1% németnek mondta magát (9,4% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 50,7%, református 6,3%, evangélikus 1,3%, görögkatolikus 0,1%, felekezeten kívüli 17,6% (22,7% nem nyilatkozott).[13]
Szabácsy István (Fácánkert, 1926. szeptember 1. – Budapest, 1988. november 30.) lovas, edző, sportvezető
↑ a b Fácánkert települési választás eredményei (magyar nyelven) (html). Nemzeti Választási Iroda, 2019. október 13. (Hozzáférés: 2020. április 7.)
↑ Magyarország közigazgatási helynévkönyve, 2015. január 1. (magyar és angol nyelven). Központi Statisztikai Hivatal, 2015. szeptember 3. (Hozzáférés: 2015. szeptember 4.)
↑ Fácánkert története a KSH online helységnévtárában[halott link]
↑ Fácánkert települési választás eredményei (magyar nyelven) (txt). Nemzeti Választási Iroda, 1990 (Hozzáférés: 2020. február 21.)
↑ Fácánkert települési választás eredményei (magyar nyelven) (html). Országos Választási Iroda, 1994. december 11. (Hozzáférés: 2019. december 9.)
↑ Fácánkert települési választás eredményei (magyar nyelven) (html). Országos Választási Iroda, 1998. október 18. (Hozzáférés: 2020. április 7.)
↑ Fácánkert települési választás eredményei (magyar nyelven) (html). Országos Választási Iroda, 2002. október 20. (Hozzáférés: 2020. április 7.)
↑ a b Fácánkert települési időközi választás eredményei (magyar nyelven) (html). Nemzeti Választási Iroda, 2005. október 9. (Hozzáférés: 2020. május 30.)
↑ Fácánkert települési választás eredményei (magyar nyelven) (html). Országos Választási Iroda, 2006. október 1. (Hozzáférés: 2020. április 7.)
↑ Fácánkert települési választás eredményei (magyar nyelven) (html). Országos Választási Iroda, 2010. október 3. (Hozzáférés: 2020. április 7.)
↑ Fácánkert települési választás eredményei (magyar nyelven) (html). Nemzeti Választási Iroda, 2014. október 12. (Hozzáférés: 2020. április 7.)
↑ Időközi önkormányzati választások 2005-ben (magyar nyelven) (html). Nemzeti Választási Iroda, 2005 (Hozzáférés: 2020. május 30.)
Magyarország régiói - Dél-Dunántúl - Tolna megye. Főszerkesztő: Dr. Kasza Sándor 2005, Ceba Kiadó 145. o. (a katalógusokban formailag hibás ISBN-nel szerepel) ISBN 963-9479-01-X
A Tolnai járás települései
A lap eredeti címe: „https://hu.wikipedia.org/w/index.php?title=Fácánkert&oldid=24801888”
Minden szócikk halott külső hivatkozásokkal
Szócikkek halott külső hivatkozásokkal 2022 márciusából
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 27., 01:53
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.